

**NIÐURSTÖÐUR SAMRÁÐS Í MÁLINU**

**„Breyting á lögum um opinber skjalasöfn“**

Nr. S-55/2024 í samráðsgátt stjórnvalda á vefnum samradsgatt.is

Efni

[1. Inngangur 1](#_Toc161147374)

[2. Þátttaka 2](#_Toc161147375)

[3. Sjónarmið umsagnaraðila og viðbrögð við þeim 3](#_Toc161147376)

[2.1 Yfirlit 3](#_Toc161147377)

[2.2 Efnisatriði 1: Taka tillit til húsnæðiskostnaðar. 4](#_Toc161147378)

[2.2 Efnisatriði 2: Skýra skil á gögnum 4](#_Toc161147379)

[2.2 Efnisatriði 3: lögfesta skyldu sveitarfélaga til að reka héraðsskjalasafn 5](#_Toc161147380)

[2.2 Efnisatriði 4: Skýra ráðgjafarhlutverk Þjóðskjalasafns Íslands 5](#_Toc161147381)

[2.2 Efnisatriði 3: Tekið tillit til húsnæðiskostnaðar? 6](#_Toc161147382)

[Efnisatriði 6: lögfesta skyldu sveitarfélaga til að reka héraðsskjalasafn 6](#_Toc161147383)

[2.2 Önnur efnisatriði : Lagaumhverfi skjalasafna 6](#_Toc161147384)

[4. Næstu skref 7](#_Toc161147385)

Mars 2024

# Inngangur

Frumvarpið, sem leggur til breytingar á lögum um opinber skjalasöfn, nr. 77/2014, var lagt í samráðsgátt frá 23.2. til 7.3.2024. 24 aðilum var sent boð um að gera athugasemd en alls bárust 10 athugasemdir.

Samband íslenskra sveitarfélaga, Skagafjörður og Ísafjarðarbær fagna breytingum og þá sérstaklega áhrifum þess til að stuðla að auknu jafnræði. Nokkrir héraðsskjalaverðir lögðu til að lögfesta skyldu allra sveitarfélaga til að vera aðili að héraðsskjalasafni. Nokkrar ábendingar sneru að því að telja húsnæðiskostnað einnig til raunkostnaðar við rekstur héraðsskjalasafns. Efnisbreytingar um rafræn skil voru til umfjöllunar í nokkrum umsögnum og snertu fyrst og fremst skilgreiningar en einnig kostnað og væntan ávinning.

Hér að neðan er farið yfir helstu efnisatriði athugasemdanna og veitt viðbrögð við þeim.

# Þátttaka

|  |  |  |
| --- | --- | --- |
|  | **Einstaklingar** | **Lögaðilar** |

|  |  |  |
| --- | --- | --- |
| **Umsagnaraðilar** | Sigurður Gylfi MagnússonStefán Bogi SveinssonHrafn SveinbjarnarsonFrímann Ingi HelgasonLára Ágústa ÓlafsdóttirSólborg Una PálsdóttirGuðfinna M. Hreiðarsdóttir | Sveitarfélagið SkagafjörðurÍsafjarðarbær Samband íslenskra sveitarfélaga |
| **Samtals** | 7 | 3 |

Eftirtöldum aðilum var boðið að veita umsögn:

Borgarskjalasafn

Héraðsskjalasafn Akraness

Héraðsskjalasafn Austfirðinga bs.

Héraðsskjalasafn Austur-Húnavatnssýslu

Héraðsskjalasafn Austur-Skaftafellssýslu

Héraðsskjalasafn Árnesinga

Héraðsskjalasafn Borgarfjarðar

Héraðsskjalasafn Dalasýslu

Héraðsskjalasafn Fjallabyggðar

Héraðsskjalasafn Kópavogs

Héraðsskjalasafn Mosfellsbæjar

Héraðsskjalasafn Neskaupstaðar

Héraðsskjalasafn Rangæinga og V-Skaftfellinga

Héraðsskjalasafn Skagfirðinga

Héraðsskjalasafn Svarfdæla

Héraðsskjalasafn Vestmannaeyja

Héraðsskjalasafn Vestur-Húnavatnssýslu

Héraðsskjalasafn Þingeyinga

Héraðsskjalasafnið á Akureyri

Héraðsskjalasafnið Ísafirði

Kópavogsbær

Reykjavíkurborg

Samband íslenskra sveitarfélaga

Þjóðskjalasafn Íslands

Skjöl málsins, allar umsagnir og upplýsingar um umsagnarfrest og annað fyrirkomulag er að finna í samráðsgáttinni á Ísland.is, slóð á málið: https://island.is/samradsgatt/mal/3694

# Sjónarmið umsagnaraðila og viðbrögð við þeim

## 3.1 Yfirlit

Í umsögnum má greina eftirfarandi megináherslur:

|  |  |  |
| --- | --- | --- |
| **Áhersluatriði og fjöldi umsagna** | **Einstaklingar** | **Lögaðilar** |
| Húsnæðiskostnaður hluti af raunkostnaði | Lára Ágústa Ólafsdóttir (9) | Sveitarfélagið Skagafjörður (1)Samband íslenskra sveitarfélaga (4) |
| Skil á gögnum á því sniði sem þau urðu til á. | Hrafn Sveinbjarnarson (6)Lára Ágústa Ólafsdóttir (9) | Sveitarfélagið Skagafjörður (1) |
| Lögfesta skyldu sveitarfélaga til að standa að héraðsskjalasafni. | Sigurður Gylfi Magnússon (3)Stefán Bogi Sveinsson (5)Hrafn Sveinbjarnarson (6)Frímann Ingi Helgason (7,8)Lára Ágústa Ólafsdóttir (9)Guðfinna M. Hreiðarsdóttir (11) |  |
| Skýra mun á almennu leiðbeiningarhlutverki Þjóðskjalasafns og greiðslu fyrir ráðgjöf um skjalahald. |  | Samband íslenskra sveitarfélaga (4) |
| Gjaldheimta fyrir móttöku, vörslu og fl. nái einnig til héraðsskjalasafna |  | Samband íslenskra sveitarfélaga (4) |
| Kostnaðarmeta rafræn skil |  | Samband íslenskra sveitarfélaga (4) |
| Eftirlit og leyfisveitingar færðar frá Þjóðskjalasafni Íslands | Stefán Bogi Sveinsson (5) |  |
| Staða héraðsskjalavarða styrkt | Stefán Bogi Sveinsson (5) |  |
| Efasemdir um kosti rafrænnar skjalavörslu | Hrafn Sveinbjarnarson (6)Guðfinna M. Hreiðarsdóttir (11) |  |
| Sjálfstjórnarréttur tryggður í stjórnarskrá | Hrafn Sveinbjarnarson (6) |  |
| Efasemdir um samráð | Hrafn Sveinbjarnarson (6) |  |
| Efasemdir um aukningu réttarvissu skjalasafna | Hrafn Sveinbjarnarson (6) |  |
| Ekki sjálfsagt að skjalavarsla fari undir Þjóðskjalasafn ef héraðskjalasafn hættir starfsemi. | Hrafn Sveinbjarnarson (6)Lára Ágústa Ólafsdóttir (9) |  |
| Ábending um flutning starfsmanna. | Hrafn Sveinbjarnarson (6) |  |

## 3.2 Efnisatriði 1: Taka tillit til húsnæðiskostnaðar

Taka þarf tillit til húsnæðiskostnaðar þegar raunkostnaður er metinn.

Dæmi úr umsögnum:

1: „Hér þyrfti einnig að telja til kostnað vegna húsnæðis en rekstur varðveislurýmis er einn af stærstu kostnaðarliðum í rekstri skjalasafna.“ (Sveitarfélagið Skagafjörður, 1)

*Viðbrögð:*

*Tekið tillit til athugasemda og kostnaðarliðnum, húsnæði, bætt við.*

## 3.3 Efnisatriði 2: Skýra skil á gögnum

Skýra þarf hvað átt er við með þeirri meginreglu að „gögnum skuli skilað á því sniði sem þau urðu til á“..

Dæmi úr umsögnum:

1: „Ákvæði um að binda afhendingu afhendingarskyldra skjala við snið sem þau urðu til á nema forstöðumaður opinbers skjalasafns ákveði annað með rökstuðningi eykur mjög á vinnu opinberra skjalasafna að óþörfu..“ (Hrafn Sveinbjarnarson, 6)

*Viðbrögð:*

*Tekið var tillit til ábendingar um kostnað og flækjustig við rafræn skil. Tilgangur greinarinnar er að mynda stefnumarkandi meginreglu sem hvetji til þeirrar þróunar að skil verði rafræn. Breytingunni fylgir kostnaður, einkum í upphafi, en eykur væntanlega sparnað og auðveldar aðgengi til lengri tíma litið.*

## 3.4 Efnisatriði 3: lögfesta skyldu sveitarfélaga til að reka héraðsskjalasafn

Þeir héraðsskjalaverðir sem skila inn umsögnum leggja áherslu á að skylda sveitarfélög til að reka héraðsskjalasafn eða vera þátttakandi í safni.

Dæmi úr umsögnum:

1: „Að öllum sveitarfélögum sé skylt að vera aðili að rekstri héraðsskjalasafns.“ (Stefán Bogi Sveinsson, 5)

*Viðbrögð:*

*Ábending kallar á grundvallarbreytingu á lögum um opinber skjalasöfn og er utan ramma þessa frumvarps.*

## 3.5 Efnisatriði 4: Skýra ráðgjafarhlutverk Þjóðskjalasafns Íslands

Greina á milli leiðbeiningarskyldu Þjóðskjalasafns Íslands og gjaldheimildar vegna ráðgjafar.

Dæmi úr umsögnum:

1: „Samkvæmt 8. gr. laga um opinber skjalasöfn er eitt að hlutverkum Þjóðskjalasafns Íslands að veita leiðbeiningar um hvernig skjalastjórn og skjalavörslu skuli hagað hjá stjórnsýslu sveitarfélaga svo og öðrum afhendingarskyldum aðilum. Gegnir því Þjóðskjalasafn Íslands mikilvægu hlutverki þegar kemur að skjalastjórn og skjalavörslu sveitarfélaga. Hafa héraðsskjalasöfn og sveitarfélög getað leitað ráða hjá Þjóðskjalasafni í samræmi við þetta hlutverk stofnunarinnar ásamt því sem Þjóðskjalasafn hefur haldið ýmis námskeið fyrir þessa aðila. Hér þarf því að fara varlega þegar kemur að almennu leiðbeiningarhlutverki safnsins bæði í samræmi við hlutverk þess og leiðbeiningarskyldu stjórnsýslulaga og síðan greiðslu fyrir ráðgjöf um skjalahald. Æskilegt er að greiðsla fyrir ráðgjöf fyrir skjalahald verði eingöngu fyrir sértæka eða mjög umfangsmikla ráðgjöf og að í greinargerð með frumvarpinu sé útskýrt betur hver munurinn er á almennu leiðbeiningarhlutverki safnsins og hvenær ráðgjöf er þess eðlis að heimilt sé að taka greiðslu fyrir.“ (Samband íslenskra sveitarfélaga, 4)

*Viðbrögð:*

*Tillit tekið til athugasemdarinnar með nánari skýringu í greinargerð.*

## 3.6 Efnisatriði 5: Heimildir til gjaldheimtu nái einnig til héraðsskjalasafna

Héraðsskjalasöfn hafi einnig heimild til að innheimta gjald fyrir móttöku, vörslu, ráðgjöf um skjalahald og eftirlit vegna skjala.

Dæmi úr umsögnum:

1: „Sambandið leggur til að b-liður um gjaldskrárheimildir gildi einnig um héraðsskjalasöfn en samkvæmt b-lið er Þjóðskjalasafni heimilt að innheimta gjald fyrir móttöku, vörslu, ráðgjöf um skjalahald og eftirlit vegna skjala sem sveitarfélög afhenda safninu.“ (Samband íslenskra sveitarfélaga, 4)

*Viðbrögð:*

*Tekið tillit til athugasemda og gjaldskrárheimild bætt við hjá héraðsskjalasöfnum.*

## 3.7 Efnisatriði 6: Kostnaðarmeta áhrif rafrænna skila

Samband íslenskra sveitarfélaga leggur áherslu á að meta þurfi áhrif á ákvæði um rafræn skil..

Dæmi úr umsögnum:

1: „Ljóst er að héraðsskjalasöfn og þá sveitarfélög þurfa að fara í umtalsverða fjárfestingu til að héraðsskjalasöfn geti almennt tekið upp rafræn skil. Héraðsskjalasöfn þurfa a.m.k. að fjárfesta í búnaði til að geta tekið upp rafræn skil en einnig þarf að huga að varðveislu, afhendingu gagna og aðgengi.“ (Samband íslenskra sveitarfélaga, 4)

*Viðbrögð:*

*Ákvæðið var mildað og skýrt frekar í greinargerð þannig að ljóst yrði að ekki væri um fortakslausa skyldu að ræða heldur stefnumarkandi meginreglu sem ætlað væri að tryggja að löggjöfin væri skýr um þá stefnu stjórnvalda, að rafræn skil taki með tímanum við af pappírsskilum. Þó er því sýndur skilningur að innleiðing rafrænna kerfa taki tíma og að henni fylgi kostnaður og því er afhendingarskyldum aðilum veitt nægjanlegt svigrúm.*

## 3.8 Efnisatriði 7: Flutningur starfsmanna

Athugasemd vegna bráðabirgðaákvæðis um flutning starfsmanna.

Dæmi úr umsögnum:

1: „Að rjúfa vinnulöggjöf með lagaákvæði veit sjaldnast á gott. Mikilvægt er að opinber störf séu auglýst og allir sem uppfylla skilyrði geti sótt um.“ (Hrafn Sveinbjarnarson ,6)

*Viðbrögð:*

*Sú ábending að skylda til að auglýsa opinber störf sé mikilvæg og að varast beri undantekningar frá henni er réttmæt. Þó er það svo að algengt er að með lögum sé veitt undanþága frá þeirri skyldu þegar hlutverk færast á milli opinberra aðila, svo sem þegar stofnanir eru lagðar niður eða þær sameinaðar. Að mati ráðuneytisins standa rök til þess að veita slíka undanþágu í þeim tilvikum þegar Þjóðskjalasafn Íslands tekur við hlutverki héraðsskjalasafns sem hættir starfsemi. Þá telur ráðuneytið rök mæla með því að um heimild sé að ræða, en ekki skyldu, þar sem þörfin á því að fjölga stöðugildum hjá Þjóðskjalasafni er háð aðstæðum hverju sinni og þarf ekki endilega að samræmast starfsmannafjölda þess héraðsskjalasafns sem hættir starfsemi. Á það er bent að stjórnsýslulög gilda eftir sem áður um matskenndar ákvarðanir, svo sem þegar eftirspurn eftir starfi sem Þjóðskjalasafn hyggst veita samkvæmt heimildinni er þannig að velja þarf á milli einstaklinga. Er þá nauðsynlegt að málefnaleg sjónarmið ráði niðurstöðunni.*

## 3.9 Önnur efnisatriði : Lagaumhverfi skjalasafna

Margar athugasemdir snúa að stjórnsýslulögum, stjórnarskránni og heildstæðu lagaumhverfi skjalavörslu..

Dæmi úr umsögnum:

1: „Sjálfstjórnarréttur sveitarfélaga er tryggður í stjórnarskrá og hlýtur að fela í sér að þau sjái alfarið um eigin skjalavörslu og fjármál.“ (Hrafn Sveinbjarnarson, 6)

2: „Að eftirlit með starfsemi héraðsskjalasafna og leyfisveitingar til þeirra verði færðar frá Þjóðskjalasafni Íslands.“ (Stefán Bogi Sveinsson, 5)

3: „Að héraðsskjalaverðir fái sambærilega stöðu og að lögum og persónuverndarfulltrúar.“ (Stefán Bogi Sveinsson, 5)

*Viðbrögð:*

*Við frumvarpsvinnuna var m.a. horft til ákvæðis stjórnarskrárinnar sem tryggir sveitarfélögum sjálfsákvörðunarrétt. Ekki er hægt að fallast á að í því hljóti að felast að þau sjái alfarið um eigin skjalavörslu, né að eftirlitshlutverk Þjóðskjalasafns Íslands sé því andstætt.*

*Efnissvið frumvarpsins er afmarkað við tiltekna þætti. Framangreindar athugasemdir úr umsögnum falla utan þess ramma sem frumvarpið tekur til. Markmið með lagasetningunni er að skýra einstakar heimildir til gjaldtöku en ekki að gera grundvallarbreytingar á lagaramma opinberra skjalasafna.*

# Næstu skref

Frumvarpið fer nú til frekari vinnslu og innra samráðs í Stjórnarráðinu. Þar eð þær umsagnir sem um frumvarpið bárust endurspegla að miklu leyti þau sjónarhorn er höfð voru til hliðsjónar við samningu frumvarpsins er ekki talin ástæða til að gera á því meiriháttar breytingar. Ráðuneytið þakkar fyrir þá umtalsverðu vinnu sem umsagnaraðilar hafa lagt í að kynna sér frumvarpið og fyrir greinargóðar athugasemdir sem koma munu að gagni við framtíð skjalavörslu þjóðarinnar sem og önnur tengd verkefni innan ráðuneytisins.